**Zvon de primăvară...**

*Ddumitrica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iau tăcerea-n coarne cerbii

Prin a codrului cetate

Şi dă colţul sfânt al ierbii

Iar pe şesurile toate...

Basm divin este câmpia

Sub roirile de fluturi

Şi suspină veşnicia

De sub tainice-nceputuri...

Raiul e pe deal şi văi,

Cad zăvoarele tăcerii

Şi părelnic ochii tăi

Mă privesc din colţul zării...

Florile ţes iarăşi iia

Pe veşmântul sfintei lunci,

Iar caut copilăria

Dar ce mult trecu de-atunci...

...A apus pe veci o lume

Cu al său basm, al nălucirii,

Prins în amintiri postume

Din edenul amintirii...